Cherimiyo ni ndege wadogo wa jenasi Bias na Megabyas katika familia Platysteiridae wanaotokea Afrika kusini kwa Sahara. Zamani waliainishwa katika familia Muscicapidae. Labda Bias ina mnasaba zaidi na milali (Prionopidae). Kila jenasi ina spishi moja tu. Dume la spishi zote mbili ni mweusi juu na mweupe chini, lakini cherimiyo-mbwigu ana kishungi na koo lake ni jeusi. Jike ni kahawia au kahawiachekundu. Cherimiyo hula wadudu na hulijenga tago lao kwa majani, uvumwani na utando wa buibui na kwa umbo wa kikombe katika mti au kichaka. Jike huyataga mayai 2-4. Bias musicus, Cherimiyo Rangi-mbili (Black-and-white Shrike-flycatcher) Megabyas flammulatus, Cherimiyo-mbwigu (African Shrike-flycatcher)